تورکیه‌نین پرزیدنتی رجب طیب اردوغان دونن رسمی سفرله آنکارایا گلن آمریکانین باشقان یاردیمجیسی جو بایدنی جمهور باشقانلیغیندا قبول ائتدی.
گؤروشدن سونرا کئچیریلن مطبوعات کونفرانسیندا پرزیدنت اردوغان فئتونون چته باشی گولن‌‌نین اعاده‌سی‌نین  خصوصیله طلب اولوندوغونو دئیه‌رک:" آمریکانین بو مسئله‌ده حاقلی اومیدیمیزی دوغرولدا‌جاق لازیمی آددیم‌لاری آتاجاغینا اینانیرام" دئدی.
تورکیه‌نین دؤولت باشچی‌سی: "داعش داخیل اولماقلا، ترورلا موباریزه بولگه‌ده ان اهمیت‌لی مسئله‌دیر. ترور تشکیلاتی‌نین "یاخشی‌سی- پیسی "- دئیه بیر آیریم ائتمک اولماز. میللی تهلوکه‌سیزلیگیمیزین تهدید ائدیلمه‌سینه اصلا ایمکان وئرمه‌یه‌جیک" ایفاده‌لرینی ایشلتدی.
آمریکانین باشقان یاردیمجیسی بایدن: "فئتونون چته باشی گولنی قوروماق اوچون هئچ بیر سببیمیز یوخ‌دور" دئدی.
دؤولت چئوریلیشی جهدی‌نین ایلک آنلارین‌دان اعتباراً سیزین یانینیزدا اولموشوق، سیزینله بیر یئرده‌یک دئین بایدن: "آمریکا چئوریلیش تشببوسو ایله باغلی هر کسین محکمه قارشی‌سینا چیخاریلماسی اوچون هر نؤع دستکی تامین ائده‌جک‌دیر. شوبهه‌سیز کی، گولن‌نین اعاده‌سی مسئله‌سینده یاخین امکداشلیق ائدجییک" دئدی.
جو بایدن تورک و آمریکا خالق‌لاری‌نین ترور قارشی‌سیندا گئری آددیم آتمایا‌جاق‌لارینی بیلدیره‌رک: "آمریکا خالقی سیزین یانینیزدا‌دیر. باراک اوباما ایلک زنگ ائدنلرین آراسیندا ایدی. عذر ایستییرم، کاش داها اول بورا گلسیدیم" دئدی.
جو بایدن پرزیدنت اردوغان ایله گؤروشون‌دن اول باشچی‌لیق ائتدیگی هئیتله بیرلیکده تورکیه بؤیوک میللت مجلیسینی زیارت ائتدی، بایدن تورکیه بؤیوک میللت مجلیسینن صدری ایسماعیل کاهرامانلا گؤروشدو.
کاهرامان دوست و موتتفیق آمریکانین باشقان یاردیمجیسی جو بایدینه گلدیگی اوچون تشککور ائتدی.
بایدن چئوریلیش جهدی ایله علاقه‌دار کدرینی دیله گتیره‌رک:"حادثه‌نین ائرته‌سی گونو بورادا اولماق ایستردیم. اؤز عسگرلرینیزین مجلیسه هوجوم ائتدیگینی اؤیرننده سانکی اورگیمه بیچاق سانجیلدی، 11 سپتامبردا اؤلکه‌مده اولان‌لاری منه خاطیرلاتدی" دئدی.
تورکیه‌دکی دئموکراسی یه ایناندیق‌لارینی بیلدیرن بایدن: "تورکیه گوجلو بیر اؤلکه‌دیر، سیزه احتیاجیمیز وار" دئیه دانیشدی.
